Cortinarius varius

Cortinarius varius Cortinariaceae  familiako onddo espezie bat da. Beste espezie toxiko batzuekin nahasteko aukera dagoenez, hobe da lasai eta sukaldetik urrun uztea.

Sinonimoak: Agaricus pachypus, Agaricus glaucopus var. ß varius, Phlegmacium varium, Gomphos varius.

 Deskribapena 
Kapela: 8 eta 12 cm bitarteko diametrokoa. Haragitsua, erdiesferiko-ganbila, gero laua, likatsua, leuna. Hori-laranja kolore eder batekoa, hori-ezti kolorekoa edo lehoi-adreilu kolorekoa, ertzean horiagoa. Ertz fina.

Orriak: Estu, marjinatuak, zabalak, lila-purpura kolorekoak eta gero okre-kanela kolorekoak.

Hanka: 5 eta 7 cm bitarteko garaierakoa eta 1,5 eta 2,5 cm bitarteko lodierakoa. Betea, erraboilduna, borra formakoa, laburra, trinkoa, fibrila edo lihazkiekin, zuria, goiko aldean lila argi kolorekoa, krema kolorekoa oinarrian. Gortina zuria, gero kanela kolorekoa esporen eraginagatik.

Haragia: Zuria, solidoa, zertxobait zurixka-horixka kolorekoa oinean. Zaporea gozoa.

Etimologia: Cortinarius hitza, grekotik dator, gortina eta guzti, errezelaren hondakin bereizgarriak direla eta. Varius epitetoa latinetik dator, askotariko, esan nahi duen "varius" hitzetik. Kolore eta itxura desberdinak dituelako.

 Jangarritasuna 
Jangarri kaskarra.

 Nahasketa arriskua 
Erraz ezagutzen den Cortinarius bat da, orrien kolore lila ederragatik eta lehoi koloreko kapelarengatik. Oina loditua baino ez du erraboil marjinaturik. Cortinarius caligatus delakoak ere urdin kolore bereko orriak ditu.

 Sasoia eta lekua 
Udan eta udazkenean. Koniferoen basoetan. Lurzoru karetsuetan.

 Banaketa eremua 
Kanada, Ameriketako Estatu Batuak, Mexiko, Kanariak, Europa, Errusia.

 Erreferentziak 

 Kanpo estekak 

Kategoria:Cortinarius
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak
Kategoria:Kanarietako onddoak